Fortune (ալբոմ)

«Fortune», ամերիկացի R&B երգիչ Քրիս Բրաունի հինգերորդ ալբոմն է։ Այն թողարկվել է 2012 թվականի հունիսի 29-ին RCA Records լեյբլի կողմից։ Թողարկման առաջին շաբաթում ալբոմը վաճառվել է 135,000 օրինակով և գլխավորել է ամերիկյան Billboard 200 ալբոմների հիթ շքերթը։ Ալբոմը գլխավորել է նաև Նիդերլանդների, Նոր Զելանդիայի և Մեծ Բրիտանիայի ալբոմների հիթ շքերթը։

Ալբոմը ներառում է 13 երգ, սակայն ևս 5 երգ ներառված է դելյուքս թողարկման մեջ։ Ալբոմի 5 սինգլներն են՝ «Turn Up the Music», «Sweet Love», «Till I Die», «Don't Wake Me Up» և «Don't Judge Me»։

Ալբոմի շապիկ 
Ալբոմի շապիկի լուսանկարը համացանցում հայտնվել է 2012 թվականի փետրվարի 29-ին։ Լուսանկարը նկարվել է Սթիվեն Գոմիլինի և Դենիս Լոյպոլդի կողմից նույն տարվա հունվարին։ Լուսանկարում Քրիս Բրաունը կանգնած է կապույտ ֆոնի առջև, իսկ նրա վրա իջնում է սպիտակ լույս։ Նա կրում է կապույտ կոստյում, սև փողկապ և ակնոց։ Ալբոմի անվանումը հիերոգլիֆներով գրված է լուսանկարի մեջտեղում, իսկ կապույտ ֆոնի վրա այն գրված է տարբեր լեզուներով։

Թողարկման ժամանակագրություն

Ծանոթագրություններ

Արտաքին հղումներ 
 Քրիս Բրաունի պաշտոնական կայք

2012 ալբոմներ
Անգլալեզու ալբոմներ
RCA Records ալբոմներ